Diari Oficial de la Generalitat Valenciana


Sumari del DOGV 5515, del 18-05-2007 (2007/6240)

RESOLUCIÓ de 15 de maig de 2007, de la direcció general d'Ensenyament sobre el servici complementari de menjador dels centres públics de titularitat de la Generalitat per al curs 2007/2008.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6240


Data del document
:   15-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * suport econòmic
    * ensenyament secundari
    * educació especial
    * ensenyament públic
    * ensenyament primari
    * menjador escolar
    * vida escolar
    * ajuda pública

D'acord amb les previsions constitucionals (article 27.6 de la Constitució espanyola), l'ensenyança bàsica és obligatòria i gratuïta, per la qual cosa les administracions no sols han de proporcionar el servici públic educatiu als alumnes, sinó que també han de remoure els obstacles de qualsevol naturalesa que impedisquen o dificulten l'exercici del dret a l'educació.  
D'altra banda, i d'acord amb el que establixen els articles 81 i 82 de la Llei Orgànica 2/2006, d'Educació, les administracions educatives, en compliment del dret a l'educació reconegut en l'article 27 de la Constitució espanyola, tenen l'obligació de garantir a tots els alumnes un lloc escolar gratuït en el seu propi municipi, per la qual cosa, si excepcionalment això fora impossible, en els nivells d'educació primària i secundària obligatòria s'haurà d'escolaritzar als xiquets en un municipi pròxim al de la seua residència, prestant-los de forma gratuïta els servicis escolars de transport, menjador i, si és el cas, internat.  
L'article 9 del Decret 183/2004, d'1 d'octubre, del Consell de la Generalitat, pel que s'aprova el Reglament Orgànic i Funcional de la conselleria de Cultura, Educació i Esport, preceptua que la Direcció General d'Ensenyança és el centre directiu a què corresponen, entre altres funcions, la planificació, ordenació i execució d'actuacions relatives a transport i menjadors escolars, servicis escolars, escoles - llar i altres de naturalesa anàloga.  
Per això, i en virtut de les facultats conferides, resolc:  
1. Àmbit d'aplicació d'estes normes  
Estes normes s'han d'aplicar als centres d'educació primària, educació especial i instituts d'educació secundària, de titularitat de la Generalitat que posseïsquen el servici de menjador escolar.  
2. Beneficiaris  
Pot ser beneficiari de l'ajuda per al servici escolar de menjador, l'alumnat d'educació primària, educació especial i educació secundària obligatòria, a què corresponga legalment rebre la prestació del servici de transport escolar faça ús diari del mateix.  
Igualment pot ser-ho l'alumnat d'educació primària, educació especial i educació secundària obligatòria a què li siga concedida l'ajuda amb caràcter assistencial i d'acord amb el que establix l'apartat 3 de la present norma.  
Qualsevol comensal que no es trobe inclòs en els apartats anteriors ha de pagar el preu complet de la minuta.  
3. Ajudes assistencials de menjador  
3.1. Sol·licitud  
Termini ordinari:  
Els pares o tutors de l'alumnat que haja de romandre en el mateix centre escolar el curs escolar 2007/08 han de sol·licitar la concessió de l'ajuda de menjador davant de la secretaria del centre, en el termini comprés entre 21/05/2007 i 08/06/2007. Per a aquells alumnes de nova matriculació, el termini conclourà amb la data de finalització del termini de presentació de la matrícula al mes de juliol.  
Termini extraordinari:  
Al mes de setembre s'obrirà un termini extraordinari, que conclourà el dia 20, en què s'admetran les sol·licituds que no hagen pogut tramitar-se en els períodes anteriors. A partir d'esta data, únicament s'admetran, amb caràcter excepcional, les sol·licituds d'ajudes de menjador d'aquell alumnat que es matricule en els centres després del 20 de setembre del 2007.  
Les sol·licituds d'ajuda assistencial de menjador han d'anar acompanyades de la documentació següent:  
RESOLUCIÓ de 15 de maig de 2007, de la direcció general d'Ensenyament sobre el servici complementari de menjador dels centres públics de titularitat de la Generalitat per al curs 2007/2008. [2007/6240]Conselleria de Cultura, Educació i Esport- Fotocòpia del CIF/ DNI/ PASSAPORT/ NIE (Número d'Identificació d'Estranger) del sol·licitant i del cònjuge, si és el cas, així com del DNI de l'alumne si disposa del mateix.  
- Aquella altra que s'especifique en els apartats 3.2.1, 3.2.2 i 3.4.b) d'esta resolució, que acredite la composició de la unitat familiar, la renda familiar i aquelles dades sociofamiliars especials de l'alumne que siguen objecte de baremació. No obstant, els sol·licitants quedaran exempts de presentar la referida documentació, quan esta s'haja presentat en el centre per qualsevol altre motiu.   
3.2. Requisits socioeconòmics  
Podrà ser beneficiari de l'ajuda assistencial de menjador, l'alumnat la renda familiar del qual durant l'any 2005 no supere els mòduls econòmics que s'assenyalen a continuació, excepte el que preveu l'últim paràgraf de l'apartat 3.2.2:  
Famílies d'un membre: 8.015 euros  
Famílies de dos membres: 13.000 euros  
Famílies de tres membres: 17.200 euros  
Famílies de quatre membres: 20.435 euros  
Famílies de cinc membres: 23.150 euros  
Famílies de sis membres: 25.335 euros  
Famílies de set membres: 28.000 euros  
Famílies de huit membres: 30.350 euros  
A partir de l'octau membre, s'hi han d'afegir 2.400,00 euros, per cada nou membre computable.   
3.2.1. Concepte i justificació de la unitat familiar  
Concepte:  
Per unitat familiar s'entén la formada pel pare i la mare; el tutor o persona encarregada de la guarda i protecció del menor, si és el cas; l'alumne per al qual se sol·licita l'ajuda; els germans fadrins menors de 26 anys que convisquen en el domicili familiar i els majors d'esta edat, quan es tracte de persones amb discapacitat física, psíquica o sensorial reconeguda, així com els ascendents dels pares que justifiquen la seua residència en el mateix domicili que els anteriors.  
S'entendrà que la composició de la unitat familiar serà la que existisca en el moment de presentar la sol·licitud, sempre que es puga argumentar documentalment.  
En cas de separació o divorci dels pares, no es considerarà membre computable el pare o la mare que no visca en el mateix domicili que l'alumne objecte de l'ajuda.  
En el cas de les persones viudes o divorciades que hagen contret nou matrimoni, el nou cònjuge es considerarà, amb caràcter general, membre de la unitat familiar.  
Justificació:  
El nombre de membres de la unitat familiar s'haurà de justificar amb una fotocòpia de les pàgines del llibre de família en què apareguen tant els pares com els fills que es consideren membres de la unitat familiar a este efecte d'esta convocatòria.  
Per a justificar la convivència dels ascendents dels pares en el mateix domicili, s'aportarà el corresponent certificat municipal que ho acredite.  
3.2.2. Concepte, càlcul i justificació de la renda familiar anual  
Concepte:  
A l'efecte d'estes ajudes, s'entén per renda familiar anual, la suma de les rendes de l'exercici 2005 de tots els membres de la unitat familiar que obtinguen ingressos de qualsevol naturalesa, calculada segons s'indica en els paràgrafs següents, d'acord amb les circumstàncies econòmiques de cada un dels membres durant el dit exercici i de conformitat amb la normativa reguladora de l'impost sobre la renda de les persones físiques.  
Supòsit 1. Imports computables, a l'efecte del càlcul de la renda familiar anual, per a aquells membres obligats a presentar declaració de IRPF o que, tot i no tindre obligació de presentar-la, perceben ingressos subjectes al dit impost.  
Càlcul:  
- Per a les persones que presenten declaració de l'impost sobre la renda de les persones físiques (declaració simplificada o ordinària) l'import computable, a l'efecte del càlcul de la renda familiar, serà la suma dels imports que figuren en les caselles 484 i 487 (part general més part especial de la base imposable).  
- Per a les persones que sense estar obligades a declarar per IRPF, sol·liciten devolució dels ingressos a compte, la renda computable es determinarà sobre els càlculs efectuats per l'administració tributària amb referència a les caselles ja citades (part general i part especial de la base imposable).  
Quan l'import que aparega en les caselles 484 i 487 siga «0 ?», s'hi ha de consignar este import a l'efecte del càlcul.  
- Quan la informació econòmica que figure en l'administració tributària es referisca únicament a ingressos íntegres, sense referència a cap casella de la declaració de IRPF, la renda computable serà la resultant de minorar els dits ingressos íntegres en una quantia de 9.500 euros per unitat familiar.  
Supòsit 2. Imports computables, a l'efecte del càlcul de la renda familiar anual, per a aquells membres que no perceben ingressos subjectes a IRPF.  
Càlcul:  
En aquells casos en què el pare, la mare, el tutor o qualsevol altre membre perceben ingressos no subjectes a IRPF, la renda computable serà la suma dels ingressos íntegres obtinguts l'any 2005, minorats en una quantia de 9.500 euros per unitat familiar, de manera que ha de ser la quantitat resultant la que el sol·licitant ha de consignar en la sol·licitud d'ajuda.  
En el cas que el resultat de la diferència entre els ingressos íntegres i les minoracions corresponents siga negatiu, serà «0»- l'import que s'hi haja de consignar.  
Justificació de la renda familiar anual (supòsits 1 i 2)  
La conselleria de Cultura, Educació i Esport demanarà a l'Agència Estatal d'Administració Tributària (AEAT) de forma telemàtica l'acreditació de les dades econòmiques dels sol·licitants. El fet que la persona interessada s'aculla a esta normativa comporta l'autorització expressa a l'esmentada conselleria per a sol·licitar eixes dades a l'AEAT. A este efecte, el pare, la mare o el tutor, i els seus respectius cònjuges, hi han d'aportar còpia del DNI/NIF/NIE.  
La no-presentació davant de l'administració tributària de la declaració de l'impost sobre la renda de les persones físiques, per part dels membres de la unitat familiar que hi estiguen obligats, segons la legislació vigent, serà motiu de denegació de l'ajuda. També ho serà la no-presentació del DNI/NIF/NIE, que determina la impossibilitat de demanar l'acreditació de les dades econòmiques.  
No obstant, en el cas que s'hagueren percebut durant l'exercici 2005 ingressos no subjectes a IRPF, estos hi han de ser acreditats per mitjà de certificat de l'entitat pagadora o declaració jurada.  
En tot cas, no es computaran com a ingressos aquells que provinguen de qualsevol altre tipus de beca o de prestacions alimentàries per motius familiars.  
Excepcionalment, les famílies que hagen patit una greu reducció dels seus ingressos a partir de l'1 de gener del 2006 (per desocupació, orfandat, etc.), podran fer-ho constar assenyalant-ho en la casella corresponent de l'apartat E i aportant la documentació que acredite la causa d'eixa reducció. Perquè siguen valorats els ingressos corresponents a la nova situació, han d'estar correctament justificats amb certificats dels organismes públics o empreses.  
3.3. Valoració de les sol·licituds  
Per a la valoració de les sol·licituds, els centres hi han d'incorporar totes les dades que s'hi contenguen a través del programa informàtic per a la gestió de les ajudes assistencials del curs 2007/2008. Respecte a les circumstàncies familiars previstes en l'apartat F de la sol·licitud, els consells escolars només han de valorar l'apartat «Altres circumstàncies excepcionals degudament justificades» i incorporar esta dada al programa.  
Les direccions territorials, a la vista de les dades remeses en suport informàtic pels centres, han de demanar la informació econòmica dels sol·licitants i assignar la puntuació que els corresponga en funció de la informació rebuda de l'Agència Tributària.  
El Consell Escolar del centre ha de posar una atenció especial en la custòdia d'esta documentació i guardar la reserva deguda sobre les dades que conté, a fi de garantir la intimitat dels sol·licitants, d'acord amb el que disposa la Llei Orgànica 15/1999, de 13 de desembre, de Protecció de Dades de Caràcter Personal.  
Si de la informació facilitada a la Direcció General d'Ensenyament, per l'Agència Tributària es deduïx que l'interessat no va complir l'obligació de presentar declaració, serà requerit perquè regularitze la seua situació amb l'AEAT, en primer lloc i, posteriorment, perquè presente en la corresponent Direcció Territorial els justificants que demostren esta regularització, a fi de continuar la tramitació de la sol·licitud.  
Si de la informació facilitada a la Direcció General d'Ensenyament per l'Agència Tributària es deduïx que l'interessat hi va presentar diverses declaracions, serà requerit perquè aporte, davant de la corresponent direcció territorial, el certificat de l'AEAT en què es justifiquen els ingressos percebuts per tots els membres de la unitat familiar durant l'exercici 2005, a fi de continuar la tramitació de la sol·licitud  
3.4. Barem  
a) Renda anual disponible per capita.  
La renda anual disponible per capita és el quocient resultant de dividir la renda familiar anual disponible, que s'obté després d'aplicar els imports indicats en l'apartat 3.2.2, entre el nombre de membres de la unitat familiar, segons el que establix el Reglament General de l'Impost sobre la Renda de les Persones Físiques.  
Es valorarà d'acord amb la taula següent:  
Fins a 1.031,15 € 13 punts  
de 1.031,16 € a 1.374,85 € 12 punts  
de 1.374,86 € a 1.718,56 € 11 punts  
de 1.718,57 € a 2.062,28 € 10 punts  
de 2.062,29 € a 2.405,98 € 9 punts  
de 2.405,99 € a 2.749,71 € 8 punts  
de 2.749,72 € a 3.093,41 € 7 punts  
de 3.093,42 € a 3.437,13 € 6 punts  
de 3.437,14 € a 3.780,84 € 5 punts  
de 3.780,85 € a 4.124,55 € 4 punts  
de 4.124,56 € a 4.468,27 € 3 punts  
de 4.468,28 € a 4.811,98 € 2 punts  
més de 4.811,99 € 1 punt  
b) Circumstàncies sociofamiliars  
Es valoraran les circumstàncies sociofamiliars especials de l'alumnat, d'acord amb la puntuació atorgada en este apartat, per cada un dels conceptes assenyalats. Caldrà acreditar-les per mitjà de fotocòpies confrontades dels certificats o documents amb validesa oficial que s'especifiquen a continuació, i que justifiquen la concurrència de les dites circumstàncies en el moment de presentar la sol·licitud de concessió de l'ajuda:   
 (Punts)  
Orfandat absoluta: 5  
(Aporte còpia del llibre de família o certificat del Registre Civil)  
Alumnat de centres d'Acció Educativa Singular (CAES): 5  
(Documentat d'ofici per la secretaria del centre docent)  
   
Situació d'abandó familiar degudament justificat:5  
(Informe de l'assistent/a social)  
   
Situació de desocupació o desocupació laboral del pare i de la mare i/o tutors, sense que en cap cas perceben prestacions o subsidis per este concepte: 5  
(Certificat expedit per l'Institut Nacional d'Ocupació)  
   
Condició de resident en centres d'acollida de menors, refugiat o en situació d'acollida en famílies educadores: 5  
(Certificat del director del centre d'acollida dependent de la Conselleria de Benestar Social, i de la mateixa Conselleria, en els casos d'acollida en famílies educadores)  
   
Condició de perceptor de prestacions econòmiques reglades (PER) o d'ajudes o assistencials d'altres entitats públiques o privades: 3  
(Certificat dels servicis socials de l'ajuntament, de la Conselleria de Benestar Social o de la Creu Roja)  
   
Orfandat de pare o de mare: 3  
(Llibre de família o certificat del Registre Civil)  
Fill de pare o mare fadrins, separats: 3  
(Llibre de família o sentència judicial ferma de separació matrimonial o, si és el cas, interlocutòria amb constància de les mesures definitives)  
\* Condició de toxicòman, d'alcohòlic o reclús en un centre penitenciari, per part del pare o de la mare (per una o diverses d'estes condicions): 3  
(Certificat del director del centre penitenciari o certificat acreditatiu expedit per un metge o una metgessa especialista)  
Família nombrosa de qualsevol categoria: 3  
(Títol de família nombrosa en vigor)  
\*Discapacitació física o psíquica de l'alumne, pare, mare, tutor o germans: 3  
(Qualificació oficial de discapacitació expedida per la Conselleria de Benestar Social)  
Alumnat de centres amb programes de Compensació Educativa: 3  
(Documentat d'ofici per la secretaria del centre docent)  
   
Altres circumstàncies excepcionals degudament justificades   
(a criteri del Consell Escolar del centre): D'1 a 5  
\*Es computarà la puntuació indicada per cada un dels membres de la unitat familiar que reunisca la condició contemplada.  
3.5. Certificat del Consell Escolar  
Una vegada que el centre informatitze les sol'licituds d'ajuda assistencial de menjador, el secretari o la secretaria del Consell Escolar ha d'omplir un certificat en què conste la validesa del procés d'obtenció de la informació.   
3.6. Enviament del certificat i de les sol'licituds  
Respecte a les sol'licituds presentades en el període comprés entre el 21 de maig i el 8 de juny, cal enviar a la Direcció Territorial de Cultura, Educació i Esport, abans del 18 de juny, el certificat expedit pel secretari o la secretaria, junt amb el disquet que arreplega les dades requerides sobre l'alumnat que ha sol'licitat l'ajuda, perquè la Direcció Territorial puga baremar les sol'licituds presentades.  
Respecte a les sol'licituds presentades fins al final del període de matriculació ordinari, el termini d'enviament mencionat en el paràgraf anterior s'estendrà fins a l'1 de setembre del 2007. Quant al període de matriculació extraordinari, el termini per a la remissió de l'esmentada documentació a les direccions territorials finalitzarà el 25 del citat mes, sense perjuí de les remissions que siguen procedents a causa de matriculacions excepcionals.  
Una vegada la Direcció Territorial efectue la baremació de les sol'licituds presentades, ha de remetre al centre la llista provisional de sol'licituds amb la puntuació establida, a fi de detectar possibles errors en la baremació.  
El citat enviament es realitzarà per mitjà de correu electrònic.  
Les sol·licituds i la documentació aportades pels interessats quedaran arxivades en el centre a disposició de la Inspecció educativa.  
3.7. Resolució  
La Direcció Territorial de Cultura, Educació i Esport ha de recopilar la informació remesa pels centres fins a l'1 de setembre i fer-ne un resum general provincial en què s'indique el nombre d'alumnat, agrupat segons la puntuació obtinguda en orde decreixent.   
La Direcció Territorial de Cultura, Educació i Esport ha d'enviar l'esmentat resum a la Direcció General d'Ensenyament abans del dia 5 de setembre perquè decidisca la puntuació mínima a partir de la qual es concediran les ajudes de menjador de caràcter assistencial, d'acord amb les disponibilitats pressupostàries.  
Una vegada coneguda la puntuació mínima per a l'obtenció de l'ajuda assistencial de menjador per al curs 2007/2008, la Direcció Territorial de Cultura, Educació i Esport l'ha de comunicar als centres, junt amb els pertinents llistats que incloguen l'alumnat que hi ha resultat beneficiari de l'ajuda assistencial de menjador, així com l'alumnat exclòs. En este últim supòsit, hi ha d'indicar els recursos que siguen procedents contra la Resolució de no concessió de l'ajuda, a l'efecte de la difusió de l'esmentada informació.  
Respecte als titulars de les sol'licituds d'ajuda de menjador que es presenten durant el període de matriculació de setembre i d'aquelles derivades de matriculacions posteriors, fins que no es resolga favorablement la concessió de l'ajuda, no podran ser-ne beneficiaris.   
4. Justificació de l'ajuda per al servici de menjador  
La Direcció Territorial de Cultura, Educació i Esport ha d'enviar als centres la relació de l'alumnat beneficiari d'ajudes assistencials de menjador, juntament amb la de l'alumnat que siga transportat col'lectivament o individualment, perquè cada trimestre el pare, mare o tutor de l'alumne/a beneficiari/ària hi faça constar el DNI i la firma com a senyal de conformitat per la percepció de l'ajuda per a menjador.  
Estes llistes, una vegada omplides, han de ser retornades a la Direcció Territorial de Cultura, Educació i Esport corresponent per a justificar la percepció de l'ajuda pels beneficiaris.  
5. Incompatibilitats  
L'alumnat amb ajuda de menjador de la Conselleria de Cultura, Educació i Esport no podrà rebre cap altra ajuda de menjador d'altres organismes públics. Els consells escolars i la Inspecció educativa han de vetlar pel compliment d'esta incompatibilitat.  
6. Calendari de funcionament del menjador  
El menjador ha de funcionar durant els mesos del curs escolar en què el centre tinga jornada lectiva partida. A petició raonada del centre, la Direcció Territorial de Cultura, Educació i Esport podrà autoritzar el funcionament durant els altres mesos del curs escolar.  
7. Obertura de nous menjadors  
Els nous menjadors que s'hagen d'autoritzar per al curs 2007/2008 han de ser, amb caràcter general, de gestió directa del centre, de manera que s'haurà de contractar el servici amb empreses tant d'alimentació com d'atenció i cura de l'alumnat, que complisquen tots els requisits establits en la normativa vigent.  
No obstant, a petició del Consell Escolar, podrà autoritzar-se l'obertura de nous menjadors per mitjà de la modalitat de cessió de gestió, en casos excepcionals i degudament acreditats.  
En este supòsit, l'entitat que s'encarregue de la gestió, ha de contractar amb empreses del sector tant el servici de menjador com el de cuidadors.  
El centre ha d'enviar la sol'licitud d'obertura i la documentació a la Direcció Territorial de Cultura, Educació i Esport abans del 10 de juliol. Els menjadors en funcionament no necessitaran demanar una nova autorització d'obertura, excepte que s'hi hagen produït modificacions substancials, les quals han de ser comunicades durant el mes de juny a les corresponents direccions territorials de Cultura, Educació i Esport.  
L'encarregat del menjador escolar s'ha de designar d'acord amb allò determinat a l'apartat 8 de la resolució de 28 de juny de 2002, de la Direcció General de Centres Docents de la Conselleria de Cultura i Educació, per la qual es regulen els menjadors escolars dels centres docents públics no universitaris de titularitat de la Generalitat Valenciana (DOGV de 10 de juliol). No obstant això, en casos excepcionals, degudament acreditats, prèvia aprobació del Consell Escolar, podrà ser designat un membre de la comunitat escolar.  
8. Preu de la minuta  
Per al curs acadèmic 2007/2008, el preu de la minuta per comensal/dia no podrà ser superior a 3,90 €.   
9. Altres quanties  
L'alumnat beneficiari d'ajudes de menjador escolar per al curs 2007/2008 percebrà el següent mòdul per dia:  
Per a Educació Primària i ESO 3,59 euros  
Per a Escola-Llar 11,23 euros  
Per a Educació Especial 4,98 euros  
10. Elaboració de menús i menús especials o de règim  
S'ha de prestar especial atenció a la formació de bons hàbits alimentaris dels comensals i establir una planificació de menús equilibrada, segons les normes dietètiques per a menjadors i residències escolars de la Conselleria de Sanitat. En el pla del menjador s'ha d'incloure-hi una relació de 20 menús, que s'han de revisar periòdicament.  
Així mateix, s'ha de prestar especial atenció a les recomanacions de la Conselleria de Sanitat contingudes al document elaborat per la dita Conselleria «Actuacions de prevenció i control de la sobrecàrrega i l'obesitat en la infància i adolescència a la Comunitat Valenciana».  
Tots els menjadors escolars estaran obligats a disposar d'un menú especial o de règim per a atendre l'alumnat que, per mitjà del corresponent certificat mèdic, acredite la impossibilitat d'ingerir determinats aliments que perjudiquen la seua salut.  
Caldrà ajustar-se aquelles adaptacions dietètiques que, a petició raonada pel pare/mare/tutor davant de la direcció del centre, complisquen el requisit de reunir les necessitats nutricionals recomanades per a l'alumnat usuari del menjador escolar.  
11. Informatització de les dades  
Tots els centres han d'omplir, utilitzant el mòdul de beques que apareix en l'adreça d'Internet http://www.Cult.Gva.És/soportegc/, les sol'licituds d'ajudes assistencials de menjador, havent d'indicar, necessàriament, el domicili dels interessats, a l'efecte de les pertinents notificacions.   
Abans d'iniciar la gravació de les sol'licituds, els centres han d'actualitzar el mòdul de beques a la versió 2007.   
Esta informació ha de ser remesa necessàriament en disquet a la Direcció Territorial de Cultura, Educació i Esport, en els terminis indicats en esta Resolució en funció de la data de recepció de la sol'licitud.   
En l'adreça d'Internet http://www.Cult.Gva.És/soportegc/, s'hi pot obtindre una guia amb les instruccions de generació de disquets a partir de l'aplicació de gestió de centres.  
A més, si el centre no manifesta la seua disconformitat a la Direcció General d'Ensenyament, la comunicació de les resolucions, llistats provisionals i la resta de cartes informatives, es realitzaran al centre per mitjà de correu electrònic.   
12. Inspecció educativa.  
La Inspecció educativa, en l'àmbit de les seues competències, ha de fer el seguiment i la valoració del funcionament del menjador escolar i emetre els informes que considere oportuns o aquells que se li demanen.  
València, 15 de maig del 2007.- El director general d'Ensenyament: Josep Vicent Felip i Monlleó.